નકલ થયા પછી લેખનું કમ્પ્‍યૂટરમાં ટાઇપ-સેટિંગ થાય છે અને તેનું પ્રથમ પ્રૂફ સુધારાય છે. આ કક્ષાએ તેમાં લેખકની સૂચના મુજબનાં ચિત્રો કે આકૃતિઓ ઉમેરવામાં આવે છે. એ રીતે લેખ બે પ્રૂફમાંથી પસાર થઈને તૈયાર થયા બાદ પેજિંગ માટે વર્ણાનુક્રમે ગોઠવાય છે. નિશ્ચિત લે-આઉટમાં કરેલી ગોઠવણી ચકાસાય છે. છેવટે તે મુખ્‍ય સંપાદક પાસે રજૂ થતાં તે સમગ્ર લખાણ વાંચીને મંજૂરી આપે તે પછી તેની બટરપ્રિન્ટ કાઢવામાં આવે છે.